รมว.คลังเชื่อ GDP ไทยปีนี้โตได้ในระดับ 3.5% เผยไทยยังไม่เข้าสู่ภาวะเงินฝืด
รมว.คลังเชื่อ GDP ไทยปีนี้โตได้ในระดับ 3.5% เผยไทยยังไม่เข้าสู่ภาวะเงินฝืด
14 พ.ค. 2558

นายสมหมาย ภาษี รมว.คลัง เปิดเผยว่า เศรษฐกิจไทยในปีนี้จะสามารถขยายตัวได้ในระดับ 3.5% อย่างแน่นอน ซึ่งถือว่าเศรษฐกิจไทยในปีนี้เติบโตได้ดีขึ้นมากจากปีที่ผ่านมาที่ขยายตัวได้เพียง 0.7% ภายหลังจากที่ผ่านสถานการณ์ความวุ่นวายทางการเมืองมาตลอดในช่วงครึ่งแรกของปี 57
ขณะที่ยอมรับว่าสถานการณ์เศรษฐกิจโลกในปี 58 ถือว่าซบเซาเมื่อเทียบกับในปี 57 โดยหลายประเทศมีอัตราการเติบโตทางเศรษฐกิจที่ลดลงจากปีก่อน ไม่ว่าจะเป็นมาเลเซีย, เกาหลีใต้ และจีน เป็นต้น
พร้อมยืนยันว่าไม่ต้องกังวลต่อภาวะเงินฝืด เพราะสถานการณ์ของไทยในขณะนี้ไม่ใช่ภาวะเงินฝืด แต่เป็นสถานการณ์ที่เศรษฐกิจชะลอตัว อย่างไรก็ดีภายในปีนี้น่าจะได้เห็นมาตรการกระตุ้นเศรษฐกิจในส่วนของการให้ความช่วยเหลือภาคเกษตรและผู้ประกอบการ SMEs ออกมา